**FELLES VARSEL OM TILSYN ETTER FORSKRIFT OM MILJØRETTET HELSEVERN**

**VED UTVALGTE INSTITUSJONER I NYE STEINKJER KOMMUNE**

Det følger av § 9 i Lov om folkehelsearbeid at kommunen skal føre tilsyn med de faktorer og forhold i miljøet som til enhver tid direkte eller indirekte kan ha innvirkning på helsen. Miljøet ved en institusjon kan ha direkte eller indirekte påvirkning på beboernes helse. Med hjemmel i § 4 i *Forskrift om miljørettet helsevern,* varsles herved om at representant for kommuneoverlegen i nyeSteinkjer kommune vil foreta tilsyn vedutvalgte institusjoner i **tidspunkt ……………………….**

**Tema for tilsynet**

Følgende paragrafer vil bli særlig vektlagt under tilsynet:

§ 7 Overordnet krav

§ 10 a)-f) Helsemessige forhold i virksomheter og eiendommer

§§ 11a-11e Krav om å hindre spredning av legionella via aeroso*l*

§ 12 Ansvar og internkontroll

§ 13 Opplysningsplikt

**Hensikten** med tilsynet:

* Bidra til at beboerne sikres gode miljømessige forhold
* Vurdere om virksomheten drives i henhold de utvalgte paragrafene i forskrift om miljørettet helsevern

**Om tilsynet**

Tilsynsbesøket gjennomføres som et møte med utvalgte personer/funksjoner, hvor det blir en gjennomgang av relevante spørsmål og dokumenter, samt en befaring. Befaringen vil omfatte fellesareal inne og ute samt et representativt beboerrom. Av hensyn til beboeren setter vi pris på at et egnet rom avtales med personalet.

Det forutsettes at enhetsleder orienterer ansatte og aktuelle deltakere om tilsynet.

Institusjonen bes om å stille med følgende personer:

* Enhetsleder
* 1 representant fra personalet
* 1 ansvarlig for byggteknisk, drift/eiendomsavdelingen
* 1 ansvarlig for renhold/renholdsleder

Enhetsleder kan ta med andre personer med god kjennskap til tema ved tilsynsmøtet (f.eks. verneombud, tillitsvalgt, vaktmester).

Timeplan for tilsynsmøtet vil være:

10:00 – 10:15 Informasjon om tilsynet, fellesmøte

10:15 – 11:15 Intervju og befaring med enhetsleder og representant for byggeier

11:15 – 11:45 Intervju med ansatt

11:45 – 12:00 Intervju med renholder

12:00 – 13:00 Presentasjon av funnene med enhetsleder

Tilsynsmyndigheten stiller med følgende deltakere:

Hilde Rones Jensen *–* konsulent miljørettet helsevern

**Dokumentasjon**

Det er valgt ut paragrafer fra forskriften, og tilsynsmyndigheten innhenter og gjennomgår utvalgt sjekkliste fra virksomheten før tilsynet.

Vi ber om at følgende dokumentasjon oversendes senest **2 uker før tilsynet:**

* Utfylt sjekkliste for institusjon
* Kopi av relevante rapporter (for eksempel tilsynsrapport fra Mattilsynet, Arbeidstilsynet, inneklimamålinger fra bedriftshelsetjeneste)

Dokumentasjon og prosedyrer/rutiner knyttet til utvalgte paragrafer på sjekklisten må være lett tilgjengelig under tilsynet.

Flere enheter og avdelinger kan ha ansvar for de etterspurte dokumentene og spørsmål på sjekklisten, men tilsynsmyndigheten forutsetter at enhetsleder og byggeier i samarbeid fremskaffer/utfyller dette.

Dokumentene sendes på e-post til **hilde.rones.jensen@steinkjer.kommune.no,** eller brev til Steinkjer kommune, postboks 2530, 7729 Steinkjer, merk konvolutten med Hilde Rones Jensen – miljørettet helsevern**.**

Om dere har behov for veiledning om krav til innholdet i internkontrollsystem, viser vi til forskrift om systematisk helse-, miljø- og sikkerhetsarbeid i virksomheter (internkontrollforskriften) som finnes på [www.lovdata.no](http://www.lovdata.no). Det er gitt merknader til [forskrift om miljørettet helsevern](https://lovdata.no/dokument/SF/forskrift/2003-04-25-486), samt en veileder. Disse utdyper forskriften, se kapittel 3 og vedlegg 2 i [Helsedirektoratets veileder i miljørettet helsevern](https://www.helsedirektoratet.no/veiledere/miljorettet-helsevern/Milj%C3%B8rettet%20helsevern%20%E2%80%93%20Veileder.pdf/_/attachment/inline/7d1e6b49-ee83-455a-ba51-c5115326d540%3Acc42674fbbd0352fb672e9f27fd02c9964f12686/Milj%C3%B8rettet%20helsevern%20%E2%80%93%20Veileder.pdf) (IS-1104). [Forebygging av legionellasmitte – en veiledning](https://www.fhi.no/globalassets/dokumenterfiler/rapporter/2015/forebygging-legionellasmitte-veiledning.pdf)

Det vil bli utarbeidet tilsynsrapport etter tilsynet. Rapporten vil omtale de avvik og merknader som eventuelt blir avdekket under tilsynet. Vi gjør oppmerksom på at tilsynsrapporter er offentlig tilgjengelige via kommunens postliste.

**Kontaktpersoner**

Ta kontakt med Hilde Rones Jensen på mail hilde.rones.jensen@steinkjer.kommune.no eller

telefon 400 21 925 hvis dere har spørsmål i forbindelse med tilsynet.

Det vil bli tatt kontakt med hver enkelt virksomhet i løpet av januar for å avtale dato for tilsynet.

Med vennlig hilsen

Hilde Rones Jensen

Konsulent/rådgiver miljørettet helsevern

Tlf 40021925